OpenLLM-France/wikimedia huggingface dataset:
# Ramsey (Man uhartea)

Ramsey (manxeraz: Rhumsaa), Man uharteko hiri bat da. 2006ko erroldaren arabera 7.309 biztanle zituen eta ondorioz, uharteko bigarren hiririk populatuena da Douglas hiriburuaren atzetik.

## Demografia

Ramseyko biztanleria :
| 2001 | 2006 |
| 7.322 | 7.309 |

## Kirolak

Futbolari dagokionez, Ramsey A.F.C. futbol-taldeak Man Uharteko Futbol Ligan jokatzen du. Horrez gain, errugbi-talde bat dago: Ramsey R.U.F.C..

## Kanpo estekak

* (Ingelesez) Man uharteko 2006ko errolda.
* Datuak: Q150106
* Multimedia: Ramsey, Isle of Man / Q150106
# Ramsey (New Jersey)

Ramsey New Jerseyko borough bat da. Bergen konderrian kokatua dago. 2010ean 14.473 biztanle zituen, 14,3 kilometro koadrotan banatuta.

## Ikus, gainera

* Bergen konderria

## Kanpo estekak

* Datuak: Q636122
* Multimedia: Ramsey, New Jersey / Q636122
# Rinca uhartea

Rinca uhartea Indonesiako uharte txiki bat da Sondako uharte txikietan dagoena. Komodoko dragoiak gordetzeagatik da ezaguna. Administratiboki, Ekialdeko Nusa Tenggara (Indonesia) probintziari dagokio.

## Geografia

Rinca mendebaldean Komodo uhartearen eta ekialdean Floresen artean dago.

## Kanpo estekak

* Datuak: Q1164773
* Multimedia: Rinca / Q1164773
# Rinchnach

Rinchnach Alemaniako udalerria da. Bavariako estatuan kokatuta dago, [[Regen (barrutia)|Regen]] barrutian. 2014an 3.079 biztanle zituen 40,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q488641
* Multimedia: Rinchnach / Q488641
# Rinatu Coti

Rinatu Coti (Ajaccio, Korsika, 1944ko abenduaren 20a) idazle korsikarra da.
Gaztetan U Muntese eta Rigiru aldizkarietan parte hartu zuen, eta Pasquale Marchettirekin parte hartu du assimil izeneko korsikera ikasteko metodoaren garapenean. 2001a geroztik U Taravu aldizkaria zuzentzen du, eta 2003tik Cultura Viva elkartea. Horrez gain, argitaratzaile lanak egiten ditu.

## Lanak
### Ipuinak

* U vangonu neru (1972)
* Una spasimata (1983)
* I ghjorna persi (1985-86)
* A signora (1987),
* U rivaritu Antonu (1980)
* In lu me filu (1990-1999),

### Olerkiak

* Par viaghju (1974-85)
* U labirintu (1988)
* Aligria (1989),

### Antzerkia

* A rimigna (1974)

### Saiakera

* Intornu à l'essezza (1978)
* Datuak: Q3757105
# Rincon (Georgia)

Rincon Georgiako estatuko herri bat da. Clarke konderrian kokatua dago. 2010ean 8.836 biztanle zituen, 22,95 kilometro koadrotan banatuta.

## Ikus, gainera

* Clarke konderria

## Kanpo estekak

* Datuak: Q2396741
# Rina Kawaei

Rina Kawaei (japonieraz: 川栄 李奈; Kanagawa prefektura, 1995eko otsailaren 12a - ) japoniar abeslari eta aktorea da. AKB48 japoniar idol neska taldeko kidea izan zen. Era berean AKB48ko kide ziren Anna Iriyama eta Rena Katōrekin batera Anrire izeneko musika taldea sortu zuten, abesti bakarra egin zuen taldea. Rino Sashihararen Ikujinashi Masquerade single-ean hartu zuten parte, Japoniako Oricon asteko zerrendan lehen postura iritsi zena.
* Datuak: Q169248
* Multimedia: Rina Kawaei / Q169248
# Rinard (Iowa)

Rinard Iowako hiri bat da. Calhoun konderrian kokatua dago. 2010ean 52 biztanle zituen, 2,59 kilometro koadrotan banatuta.

## Ikus, gainera

* Calhoun konderria

## Kanpo estekak

* Datuak: Q1925911
# Rincon Valley (Arizona)

Rincon Valley Ameriketako Estatu Batuetako erroldak esleitutako leku bat da. Pima konderrian dago, Arizona estatuan. 5.612 biztanle ditu, 66,101594 kilometro koadroko azaleran banatuta.

## Ikus, gainera

* Pima konderria

## Kanpo estekak

* Datuak: Q5903247
# Rina Mor

Rina Mor, hebrearrean: רינה מור, jaiotzaz Rina Messinger, gero Mor-Goder (Kiryat Tiv'on, Israel, 1956ko otsailaren 16a) israeldar modeloa, idazlea eta abokatu penalista da. Miss Unibertso lehiaketa irabazi zuen lehen israeldarra. 1976ko uztailaren 11n koroatu zuten.

## Ibilbidea
### Miss Unibertso

Miss Unibertso lehiaketa irabazi zuen lehen israeldarra izan zen. 1976ko uztailaren 11n koroatu zuten. Irabazle aldarrikatu ondoren, 1976an hauxe esan zuen: «Ez naiz politikari bat. Nire ustez, Miss Unibertso izango da jendeari erakustea Israelek beste aurpegi bat duela, ez bakarrik gerra», eta segurtasun-neurri handiak hartu ziren Israelek Bangkoken (Tailandia) geldialdia eginez mundu-bira hasi zuenean. Koroa irabazi zuen lehen Miss Israelek, «Messinger», «gehien bisitatu nahi zuen herrialdea?» galdetu ziotenean, berehalaxe erantzun zuen: «Ba, arabiar bat».

### Ondoren

Miss Unibertso erreginaldiaren ondoren, Rina Messingerrek New Yorken hartu zuen ostatu, eta Agentzia Juduaren eta Bonuen Harreman Publikoetan lan egin zuen. Lau urteren ondoren, Israelera itzuli zen eta Harreman Publikoetan lanean jarraitu zuen enpresa batentzat. Hantxe ezagutu zuen bere senarra, negozio-gizon arrakastatsua. Bi alaba izan zituzten.

#### Ikasketak

1991n bere ametsa betetzea erabaki zuen eta Zuzenbidea ikasten hasi zen Tel-Aviveko Unibertsitatean. Lizentziatura ohoreekin amaitu ondoren, Herbehereetara joan ziren, senarrak negozioa zuen lekura, eta Rina maistratza osatzera, familia-zuzenbidean espezializatu zen.

#### Abokatu

2002. urtean, Herbehereetan sei urte igaro ondoren, familia Israelera itzuli zen. Messinger familia handien abokatu handia da Tel Aviven eta Doktoretzan lan eginda. Astero agertzen da Canal 10 kateko goizeko saioan, familia-zuzenbidean aholkularitza emateko.

## Argitalpenak

* 1981ean, Miss Unibertso gisa izandako esperientziari buruzko liburu bat idatzi zuen.

## Erreferentziak

* ↑ WebCite query result. .
* ↑ (Ingelesez) «Portrait of Miss Universe 1976. Rina Messinger , as she poses on Park...» Getty Images 2011-06-30 (Noiz kontsultatua: 2024-04-21).
* ↑ (Ingelesez) «COMPETITION» Miss Universe (Noiz kontsultatua: 2024-04-21).
* ↑ ISSN https://www.timesofisrael.com/in-2021-should-miss-universe-still-be-a-thing-those-involved-weigh-in/..
* ↑ ISSN https://www.timesofisrael.com/in-2021-should-miss-universe-still-be-a-thing-those-involved-weigh-in/..
* ↑ «Miss Universe (@missuniverse) on Instagram | Ghostarchive» ghostarchive.org (Noiz kontsultatua: 2024-04-21).

## Kanpo estekak

* Datuak: Q263526
* Multimedia: Rina Mor / Q263526
| Aurrekoa: Anne Marie Pohtamo Finlandia | Miss Unibertso 1976 | Hurrengoa: Janelle Commissiong Trinidad eta Tobago |
# Robot Dreams (filma)

Robot Dreams (euskaraz: «robot-ametsak») 2023ko Pablo Berger bilbotar zinema zuzendariaren animaziozko tragikomedia da, Sara Varonen izen bereko komikian oinarrituta.
Goya Sarietan lau izendapen lortu zituen, bi sari jasota, animaziozko film onenarena eta gidoi egokitu onenarena.

## Sinopsia

Oharra: Atal honek istorio osoa edo amaiera argitzen du.
DOG Manhattanen bizi den txakur bakarti bat da. Egun batean, robot bat egitea erabakitzen du, lagun bat. Bere adiskidetasuna hazi egiten da, banaezin bihurtzeraino, laurogeiko hamarkadako New Yorkeko erritmoan. Udako gau batean, Dog, pena handiz, ROBOT utzi behar izan zuen hondartzan. Berriro elkartuko dira?

## Erreferentziak

* ↑ «Hiru Goya sari jaso ditu '20.000 especies de abejas' filmak» Berria 2024-2-11.
* ↑ (Gaztelaniaz) «'Robot dreams', de Pablo Berger, se estrenará en el Festival de Cannes» RTVE.es 2023-05-05.

## Kanpo estekak

* Datuak: Q119786383
# Robot Chicken

Robot Chicken Seth Greenek eta Matthew Senreichek sortutako marrazki biziduneko telesaila da. Ikusle helduei zuzendua, stop motion teknika erabiltzen du. Telesailak telebistako telesailak, zinemako aktoreak, musikariak eta bideo-jokoak pariodatzen ditu.
Telebistako hainbat aktorek bikoiztu dute telesaila, tartean That '70s Show, Family Guy edota Scooby-Doo filmen aktore-multzoek edota "Weird Al" Yankovic, Jon Heder, Ryan Seacrest, Lance Bass, Joey Fatone, Al Roker, Sarah Michelle Gellar, Michelle Trachtenberg, Mark Hamill, Phil LaMarr, Scarlett Johansson, Macaulay Culkin, Paul Levesque, Hugh Hefner, Don Knotts, Burt Reynolds, Trey Anastasio, Dom DeLuise, Rachael Leigh Cook, Hulk Hogan, Bruce Campbell, Phyllis Diller, Conan O'Brien, Breckin Meyer, Alfonso Ribeiro, Beatrice Arthur, Betty White, Amy Smart, Melissa Joan Hart, Jenna Jameson, Ginnifer Goodwin, Charlize Theron, Jon Gruden, Donald Faison, Kelly Hu eta Pat Morita aktoreek.

## Kanpo estekak

* Datuak: Q8822
* Multimedia: Robot Chicken / Q8822
# Robotikaren Hiru Legeak

Robotikaren Hiru Legeak Isaac Asimov errusiar zientzia-fikziozko idazleak idatzi zituen robotikari buruzko arauak dira. Idazle honek idatzitako eleberri guztietako errobotek bete ditzaten diseinatuak daude. Lehenbiziko aldiz, 1942ko Ni, Robota eleberriko Runaround (Zirkulu Biziotsua) kontakizunean agertu ziren.
Honako hauek dira:
* Robot batek ezin diezaioke gizaki bati kalterik egin, ezta gizakiak kalterik jasan dezan utzi edo onartu ere.
* Robot batek gizakien aginduei men egitera derrigortua dago, betiere lehenbiziko legea urratzen ez badute.
* Robot batek bere burua babestu beharra du, betiere honek lehen eta bigarren legeak urratzen ez baldin baditu.

## Zero legea

Giskard Reventlov robotak bere egin eta Daneel Olivaw robotaren burmuinean txertatu zuen lege bat da. Lehen legearen orokortzea da eta honakoa dio:
    0. Robot batek ezin diezaioke Gizateriari kalterik egin, edota Gizateriak kalterik jasan dezan utzi edo onartu ere.
Lege honek Daneel Olivaw robota edozeren gainetik Gizateria babestera derrigortzen du, bai eta gizaki jakin bakar bat babestera ere. Zero legea Robotak eta Inperioa kontakizunean garatua da eta Sorrera eta Lurr eleberrian paper garrantzitsua jokatzen du.

## Kanpo estekak

* Datuak: Q23758
# Robotiker

Robotiker zentro teknologikoa irabazi-asmorik gabeko fundazio pribatua da, informazioaren eta telekomunikazioen teknologietan espezializatua eta, berrikuntza teknologikoaren bitartez, gizartearen garapen jasangarrian laguntzea helburu duena.
Zamudioko egoitza zentralaz gainera, beste bi unitate teknologiko dauzka: bata Madrilen eta bestea Txilen (Robotiker-Chile). Tecnalia korporazio teknologikoan integratua dago.
1985ean fundatu zuten, eta hainbat sari eskuratu ditu dagoeneko: garrantzitsuena 2002an, zilarrezko Qa jaso baitzuen. Lehenengo zentro teknologikoa izan zen aitormen hori lortzen gestioko eszelentziagatik. Gaur egun, 150 lagun inguruko plantilla dauka. Robotiker I+G+B (Ikerketa+Garapena+Berrikuntza) hirukoaren kontratupeko hornitzaile integrala da: gama handia dauka zerbitzuetan eta produktuetan, eta zaintzatik eta prospektibatik oinarri teknologikoko enpresen sorrera bitarteko jarduna hartzen du. Enpresekin kolaboratzeko anitz modu horien artean, I+G proiektuak garatzekoek eta aholkularitza teknologikoari buruzkoek hartzen dute gaina.

## Erreferentziak

* ↑ CC-BY-SA http://www.argia.com/argia-astekaria/2025/zer-da-robotiker Argia, 2006-01-29

## Kanpo estekak

* Datuak: Q30252667
# Roboam

Roboam (hebreeraz: רְחַבְעָם‬‎, Rehav'am; antzinako grezieraz: Ροβοαμ, Rovoam; latinez: Roboam) Judako lehen erregea izan zen, K.a. 931-915 urteetan; Salomonen semea zen.

## Biografia

Hamar leinuen banaketa eragin zuen erregearen tiraniak. Herriak Roboamen Lehen ministroa zen Jeroboami zergak murrizteko eskatu zion; hark, ordea, ez zuen onartu. Matxinatu egin ziren iparraldeko biztanleak eta Jeroboam izendatu zuten beren errege. Roboamek, ordea, Judako leinua eta hegoaldeko lagunak bere mende gorde zituen. Horrela sortu ziren Israel eta Judako erresumak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q211663
* Multimedia: Rehoboam / Q211663
# Roborovski hamster

Roborowski hamster nanoa (Phodopus roborovski) hamster mota bat da, txikiena eta azkarrena guztien artean.
Zazpi eta bederatzi zentimetro arteko tamaina dute, eta kolore arreko ile laburra, orban grisekin buruaren eta bizkarraren erdialdean. Begien gainean, eta muturraren alde bietara ere, orban zuriak ditu, belarriak eta sabelaldea bezalaxe. Hamster honen begiak bereziki handiak dira (animalia osoaren tamaina kontuan hartuta, noski).
Roborvskiak jakinmin handikoak dira, eta bizi-biziak, baina batez ere gauez egiten dute bizimodua. Jendearekin txiki-txikitatik ohituz gero, oso maskota onak dira, baina bestela oso erraz beldurtzen dira, eta ez zaie gustatzen gizakiokiko kontaktua. Haiekin jolasteko baino, haiei begira egoteko moduko maskotak dira. Trukean, ez dira erraz haserratzen eta oso arraroa da haginka egitea.

## Erreferentziak

* Datuak: Q729420
* Multimedia: Phodopus roborovskii / Q729420
* Espezieak: Phodopus roborovskii
# Robot Combat League

Robot Combat League (RCL) Syfy telebista-kateak eman zuen robot-borroka lehiaketa programa zen. Saioan, taldekideek exojantziak zerabiltzaten robot borrokalarien mugimenduak kontrolatzeko. Chris Jericho borrokalari profesionalak aurkeztuta, 2013ko otsailaren 26an estreinatu zen.

## Xehetasunak

Astero 8 bat oin luze ziren eta 1.000 libra inguruko pisua zuten giza itxurako roboten arteko borrokaldiak egiten ziren. Lehiaketa taldekakoa zen. Guztira 12 talde zeuden, eta talde bakoitzeko jockey eta teknikari robotiko bana. Jockey robotikoa delako lehiakideek robotaren mugimenduak kontrolatzen zituzten mugimenduak jasotzen zituzten exojantziak soinean eramanda.
Robot-borrokaldiei dagokienez, hauek 3 round-etan banatzen ziren. 3 round-etan onenak irabazten zuen eta talde irabazlea hurrengo faserako sailkatzen zen.

## Kanpo estekak

* Datuak: Q7353343
# Rhineuridae

Rhineuridae Amphisbaenia barruko narrasti familia bat da. Ameriketako Estatu Batuetan bizi dira.

## Generoak

* Rhineura Cope, 1861
eta honako genero fosilak
* †Changlosaurus Young, 1961
* †Crythiosaurus Gilmore, 1943
* †Dyticonastis Berman 1976
* †Hadrorhineura Hembree, 2007
* †Hyporhina Baur, 1893
* †Jepsibaena Vanzolini, 1951
* †Lestophis Marsh, 1885
* †Listromycter Charig & Gans, 1990
* †Lophocranion Charig & Gans, 1990
* †Macrorhineura Macdonald 1970
* †Oligodontosaurus Gilmore, 1942
* †Omoiotyphlops Rochebrune, 1884
* †Ototriton Gilmore & Jepsen, 1945
* †Plesiorhineura Sullivan, 1985
* †Protorhineura Hembree, 2007
* †Pseudorhineura Vanzolini, 1951
* †Spathorhynchus Berman, 1973

## Kanpo estekak

* Datuak: Q13416851
* Espezieak: Rhineuridae
# Rhinestone (filma)

Rhinestone, 1984ko Bob Clark estatubatuarrak zuzendutako musikal komedia film bat da. Sylvester Stallone, Dolly Parton, Richard Farnsworth eta Ron Leibman aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, New York, Jake Farriz (Dolly Parton) country abeslariak Freddie Ugo (Ron Leibman) country gau klub baten jabeari pertsona arrunt batek ikuskizunaren mundurako talentua izan dezakela erakusteko asmoz Nick Martinelli (Sylvester Stallone) taxi gidari zakarra hautatu eta bi asteko epean musikaletako izar bilakatzen saiatuko da.

## Aktoreak

* Sylvester Stallone: Nick Martinelli
* Dolly Parton: Jake Farris
* Richard Farnsworth: Noah Farris
* Ron Leibman: Freddie Ugo
* Tim Thomerson: Barnett Kale

## Kanpo estekak

* IMDBko fitxa irakurgai (Ingelesez)
* Datuak: Q1071169
# Rhingo Konfederazioa

Rhingo Konfederazioa (alemanez: Rheinbund) 1806tik 1813ra bitartean iraun zuen 16 estatu alemanen elkartea izan zen. Napoleonen babespean eratu zen, Austerlitzeko guduaren ondoren, Napoleonek Inperio Santua eta Errusia garaitu eta ia Renania osoa menperatu zuenean Gerra Napoleonikoetan.
Konfederazioaren kideak Inperio Santuko printze alemanak (Fürsten) ziren. Hasierako 16 estatuetara beste estatu asko batu zitzaizkien geroago, guztira 15 milioiko populazioa osatzen zutela. Konfederazioaren lehendakariak Karl Von Dalberg (1806-1813 bitartean) eta Eugène de Beauharnais (1813ko azken aldian) izan ziren.
Benetako boterea Napoleonen eskuetan gelditu zen, eta abantaila estrategiko handia eman zion Frantziari.

## Historia

1806ko uztailaren 12an sinatu zen Rhineko Konfederazioaren Ituna. Sinatzaileak lehendik Rhingo Liga osatzen zuten 16 estatu konfederatuak izan ziren. Frantzisko enperadoreak enperadore-tituluari uko egin behar izan zion, eta Inperio Santua desegintzat eman behar izan zuen. Austria, Prusia, Danimarka eta Suediaren mendeko Pomerania Rhineko Konfederaziotik kanpo gelditu ziren.
Konfederazioa, batez ere, elkarte militarra zen. Kide bakoitzak soldadu asko bidali behar zituen armadara. 1806an Frantziak Prusiari irabazi zion, eta kide asko bildu ziren Konfederazioan.
Frantziarentzat oso garrantzitsua zen Europa osoak Britainia Handiari merkataritza-enbargoa egitea, baina Konfederazioko kide askok ez zuten enbargoa betetzen. 1810etik aurrera, hori konpontzeko, Napoleonek Alemaniako ipar-mendebaldeko eskualde batzuk zuzenean bere inperiora eraman zituen.
1814an Napoleonen Errusiako kanpaina militarrak porrot egin zuenean, Konfederazioko kide askok bat egin zuten etsaiarekin. Napoleonek Leipzigeko gudua galdu ondoren (1813), estatu alemanetako bakoitzak bakea sinatu eta Prusia, Errusia, Austria eta Britainia Handiaren arteko aliantzaren alde egin zuen, eta Rhineko Konfederazioa berez desegin zen. Vienako Kongresuan (1814-1815) Konfederazio Germanikoa sortzea erabaki zen, haren ordezkoa.

## Rhineko Konfederazioaren kideak
#### Erresumak

* Bavaria
* Saxonia
* Westfalia
* Württemberg

#### Dukerriak

* Anhalt-Bernburg
* Anhalt-Dessau
* Anhalt-Köthen
* Arenberg
* Badengo Dukerri Handia
* Bergeko Dukerri Handia
* Hesseko Dukerri Handia
* Frankfurteko Dukerri Handia
* Mecklenburg-Schwerin
* Mecklemburg-Strelitz
* Nassauko Dukerria
* Oldenburgeko Dukerri Handia
* Saxonia-Coburg
* Saxonia-Gotha
* Sajonia-Hildburghausen
* Saxonia-Meiningen
* Saxonia-Weimar
* Würzburgeko Dukerri Handia

#### Printzerriak

* Hohenzollern-Hechingen
* Hohenzollern-Sigmaringen
* Isenburg-Birstein
* Leyengo printzerria
* Liechtenstein
* Regensburg
* Lippe-Detmold
* Reuss-Ebersdorf
* Reuss-Greiz
* Reuss-Lobenstein
* Reuss-Schleiz
* Salm
* Schaumburg-Lippe
* Schwarzburg-Rudolstadt
* Schwarzburg-Sondershausen
* Waldeck

## Kanpo estekak

* Datuak: Q154741
* Multimedia: Confederation of the Rhine / Q154741
# Riscalgo Markesgoa

    Artikulu hau noblezia tituluari buruzkoa da; beste esanahietarako, ikus «Marqués de Riscal (argipena)».
Riscalgo Markesgoa (gaztelaniaz Marqués de Riscal) Espainiako nobleziaren titulu bat da. 1708ko apirilaren 27an Filipe V.a Espainiakoak sortu eta Baltasar Hurtado Ametzagari eman zion.

## Riscalgo Markesen zerrenda

| Titularrak | Epea |
| Sorrera: Filipe V.a Espainiakoa ||
| Dut | Baltasar Hurtado de Amezaga eta Báñez, Villabaso | 1708-1720 |
| II | . |
| III. | . |
| IV. | Juan Gualberto Hurtado de Amezaga eta Allende Salazar |
| V | Guillermo Hurtado de Amezaga eta Zubía |
| VI | Camilo Hurtado de Amezaga eta Balmaseda | 1827 -1888 |
| VII | Joseph Hurtado de Amezaga, Zavala eta | 1888-1955 |
| VIII. | María Belén Hurtado de Amezaga eta Armadaren | 1961-oraingo titularrak |

## Riscalgo Markeserriaren historia

* Baltasar Hurtado de Amezaga eta Báñez, Villabaso (1657-1720), I marqués del Riscal.
* Juan Gualberto Hurtado de Amezaga eta Allende Salazar, IV marqués del Riscal.
* Ezkondu Jacqueline Zubía Echebarría. Lortu zen bere semea:
* Guillermo Hurtado de Amezaga eta Zubía, V marqués del Riscal.
* Ezkondu Gertrude Balmaseda Mateo. Lortu zen bere semea:
* Camilo Hurtado de Amezaga eta Balmaseda (1827-1888), VI marqués del Riscal.
* Ezkondu Juana de Zavala, eta Guzman, XV markesa Quintana Esparruan, VII kondesa, Villaseñor, alaba Juan de Zavala eta Zubia, I markesaren Sierra Bullones , eta Maria del Pilar de Guzman eta de la Cerda, XXIV dukesa Nájera, XII marquesa de Quintana del Marco, eta abar. Lortu zen bere semea:
* Jose Guillermo Hurtado de Amezaga eta Zavala (1867-1955), VII marqués del Riscal, XVI markesaren Quintana del Marco, VIII conde de Villaseñor, Jaun, grandee Espainia, ariketa eta morrontza Errege Alfonso XIII.
* Ezkondu Berenguela Hill eta Alcazar, III, marquise la Laguna, II vizcondesa, Jarafe, Bridesmaid Queen Victoria Eugenia, Battenberg. Gertatzen izenburua alaba Camilo Hurtado de Amezaga, eta Caballero eta Asuncion Armadaren eta Ulloa, semea, bere anaia Francisco Amezaga eta Zavala, bai zure iloba:
* María Belén Hurtado de Amezaga eta Armadaren, VIII marquess de Riscal, X kondesa, Villaseñor.

## Erreferentziak

Bota Handitasuna eta Izenburuak Noblezia gaztelaniaz. Institutua "Salazar eta Castro", C. S. I. C.
* Aldizkari ofiziala Estatuko Segida izenburua urtean 1961.

## Kanpo estekak

* Datuak: Q85952987
# Risco (Missouri)

Risco Missourieko hiri bat da. New Madrid konderrian kokatua dago. 2010ean 346 biztanle zituen, 1,45 kilometro koadrotan banatuta.

## Ikus, gainera

* New Madrid konderria

## Kanpo estekak

* Datuak: Q967965
* Multimedia: Risco, Missouri / Q967965
# Rise of the Planet of the Apes

Rise of the Planet of the Apes (euskaraz Simioen Planetaren Gailentzea) 2011ko Rupert Wyatt ingeles zinema zuzendariak zuzendutako zientzia-fikziozko film bat da. James Franco, Freida Pinto, John Lithgow, Brian Cox, Tom Felton eta Andy Serkis aktoreek antzeztu zuten.
Efektu berezi onenen Oscar Sariaren izendapena jaso zuen (Joe Letteri, Dan Lemmon, R. Christopher White eta Daniel Barrett).
Planet of the Apes saileko film bat da. Planet of the Apes (1968), Beneath the Planet of the Apes (1970), Escape from the Planet of the Apes (1971), Conquest of the Planet of the Apes (1972), Battle for the Planet of the Apes (1973) eta Planet of the Apes (2001) filmeen jarraipena da, era berean, Dawn of the Planet of the Apes (2014) eta War for the Planet of the Apes (2017) jarraipenak izan zituen.

## Argumentua

Oharra: Atal honek istorio osoa edo amaiera argitzen du.
Will Rodman (James Franco) zientzialariak bere aitak (John Lithgow) jasaten duen Alzheimer gaixotasunaren aurkako tratamendua lortzeko tximinoekin esperimentatzen ari da. Tximinoetako batekin izandako istripu larri batek tratamendua gizakietan probatzeko atzerapena eragingo du, bai eta tximino guztiak derrigorrez sakrifiziatuak izatea ere. Baina Zesar (Andy Serkis) izeneko tximino kumeak bere ama zenaren ezaugarriak geneetan jasoko ditu, gainera bere adimenaren garapen nabarmena ere izango du, hortaz Willek bere etxera eramango du. Bestalde, Rodman doktoreak Caroline (Freida Pinto) albaitari ederraren laguntza ere izango du.

## Aktoreak

* James Franco: Will Rodman
* Andy Serkis: Zesar
* John Lithgow: Charles Rodman
* Freida Pinto: Caroline Aranha
* Tom Felton: Dodge Landon
* David Oyelowo: Steven Jacobs
* Brian Cox: John Landon
* Tyler Labine: Robert Franklin
* David Hewlett: Hunsiker
* Jamie Harris: Rodney
* Richard Ridings: Buck
* Christopher Gordon: Koba
* Karin Konoval: Maurice
* Terry Notary: Rocket / Begi Argi

## Kanpo estekak

* Rise of the Planet of the Apes filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q243983
* Multimedia: Rise of the Planet of the Apes / Q243983
# Riseley (Berkshire)

Riseley Wokingham autoritate unitarioan dagoen herria da, Ingalaterran (Erresuma Batua).

## Kokapena

Ingalaterrako hego-ekialdeko eskualdearen hegoaldean dago, Berkshire konderrian, Londresko mendebaldean.

## Biztanleria

Herri txikia da. 2016an 620 biztanle zituen.

## Erreferentziak

* ↑ https://www.citypopulation.de/en/uk/southeastengland/

## Kanpo estekak

* Datuak: Q7335994
* Multimedia: Riseley, Berkshire / Q7335994